b"\n_START_ARTICLE_\nSommerfuglalfabetet\n_START_PARAGRAPH_\nSommerfuglalfabetet (engelsk spr\xc3\xa5k: Butterfly Alphabet) er et fotografisk kunstverk av nordmannen og naturhistorikeren Kjell Bloch Sandved._NEWLINE_Sandved arbeidet p\xc3\xa5 Smithsonian's National Museum of Natural History i Washington, D.C., og fikk ideen sammen med Barbara Bedette, en paleontolog, om \xc3\xa5 finne alle 26 bokstavene i det latinske alfabet og de arabiske tall 0 til 9 i m\xc3\xb8nstre i vingene til sommerfugler._NEWLINE_Sandveds fotografiske ekskursjoner ledet ham til Brasil, Kongo, Papua Ny-Guinea og Filippinene. S\xc3\xb8kingen etter alle formene tok ham over 24 \xc3\xa5r, men han ferdiggjorde s\xc3\xb8ket i 1975 og publiserte det i Smithsonian Magazine. Det ble publisert igjen av Scholastic som en bok i 1996, med tilh\xc3\xb8rende tekstutdrag om sommerfuglarter."